Diari Oficial de la Generalitat Valenciana


Sumari del DOGV 6561, del 08-07-2011 (2011/7726)

Informació pública de l'alternativa tècnica del Programa d'Actuació Aïllada de Solar a l'Avinguda de l'Armada Espanyola Número 10, del sòl urbà residencial del Pla General de Benidorm.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   6561

Data del DOGV
:   08-07-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/7726


Data del document
:   20-06-2011

Organisme emissor
:   Gestimar, SL

Tipus de document
:   Anunci

Descriptors 

:   * Benidorm
    * pla d'urbanisme
    * empresa privada

Informació pública de l'alternativa tècnica del Programa d'Actuació Aïllada de Solar a l'Avinguda de l'Armada Espanyola Número 10, del sòl urbà residencial del Pla General de Benidorm. [2011/7726]  
La mercantil Gestimar SL, domiciliada a Collado Villalba (Madrid), carrer Malaquita, número 2, CP 28491, i proveïda de CIF M76469059, ha plantejat una iniciativa del programa per al desenvolupament d'una actuació aïllada a Benidorm, en un solar situat a la zona d'ordenació denominada Àrees de conservació de l'edificació, del sòl urbà del planejament vigent, al carrer denominat avinguda de l'Armada Espanyola, número 10, a l'empara de l'article 146 de la Llei 16/2005, Urbanística Valenciana.  
L'alternativa tècnica consta d'una memòria tècnica i un avantprojecte per a l'edificació del solar. En conseqüència, i d'acord amb el títol II, capítol XIV, secció 8a de la Llei Urbanística Valenciana, el promotor sotmet directament a informació al públic, i pels seus propis mitjans, la documentació a què fa referència el reglament vigent, i en diposita una còpia a l'Ajuntament.  
El termini d'informació al públic serà d'un mes i es comptarà des de la publicació de l'anunci en el Diari Oficial de la Comunitat Valenciana; a més, serà necessària la seua publicació en un diari no oficial d'àmplia difusió a la localitat afectada. Dins d'aquest termini es poden presentar altres alternatives tècniques en competència.   
Una vegada finalitzat aquest termini, s'obrirà un termini d'informació pública de 15 dies. El termini per a la presentació de proposicions juridicoeconòmiques serà de 10 dies, comptador des de la finalització dels terminis anteriorment indicats.  
Tots els documents estan protocol·litzats davant del notari de Benidorm, José Ramón Rius Mestre. Qualsevol persona que ho desitge podrà comparéixer dins del termini informat, a la Notaria adés esmentada, que es troba ubicada a l'avinguda d'Alcoi, número 2, escala 1, 2n, edifici La Gavina, de Benidorm, amb horari de matí de 10.00 a 13.00 hores, per a obtindre una còpia de l'acta de protocol·lització o sol·licitar que aquesta acta li siga mostrada, així com per a presentar-hi al·legacions. Igualment, podrà comparéixer a l'Ajuntament on hi haurà dipositada una còpia de la documentació descrita adés.  
Així mateix, i de conformitat amb el que disposa l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, aquest edicte compleix la funció de notificació per a les persones interessades que siguen desconegudes, de les quals s'ignore el lloc de notificació o, a les que intentada aquesta, no s'haguera pogut efectuar, a l'efecte de remetre un avís amb el contingut d'aquest anunci als titulars cadastrals, de conformitat amb el que estableix l'article 134.4 de la Llei Urbanística Valenciana.  
  
Benidorm, 20 de juny de 2011.- L'administrador únic: Pedro Solana Yañez.